Калі ёсць жаданне здзівіць гасцей мясцовым каларытам, везці іх трэба не па аграсядзібах і турысцкіх комплексах, якімі па заслугах славіцца наш раён, а на паромную пераправу. Здаецца, на пачатку новага тысячагоддзя, такія архаізмы павінны былі б знікнуць. Але калі паглядзець з іншага боку, то дапусціць гэтага ніяк нельга. Нават у соты раз пераплываючы раку на драўляным памосце, адчуваеш, як дыханне захоплівае, душа разгортваецца з-за прастору нашай ракі, няспыннага бегу хваляў і адвечнасці гэтага краявіду.